Lekcija 1.5 – Osnovni podaci o visokotehnološkom kriminalu

|  |  |  |
| --- | --- | --- |
| Lekcija 1.5 Osnovni podaci o visokotehnološkom kriminalu | | Trajanje: 90 minuta |
| **Potrebni resursi:**   * Lični računar, laptop opremljen softverskim verzijama koje su kompatibilne sa pripremljenim materijalom; * *PowerPoint* prezentacija; * Projektor i ekran za prikazivanje; * Pristup internetu (ako je omogućen); * Bela tabla; * Markeri za pisanje po beloj tabli (najmanje po dva plave, crne, crvene i zelene boje); * Dva flipčarta sa odgovarajućim papirom; * Beležnice i olovke za polaznike; * *Blu tack* ili neki sličan proizvod koji omogućuje da se papir privremeno pričvrsti za zid. | | |
| **Svrha sesije:**  Ova sesija pruža polaznicima uvod u oblast informacionog društva i visokotehnološkog kriminala i uvid u međunarodne organizacije i napore koje one ulažu u borbi protiv tog modernog tipa kriminala.  Ova sesija takođe služi da se predstave osnovne definicije u oblasti visokotehnološkog kriminala, da se razmotri Budimpeštanska konvencija Saveta Evrope i da se predstave savremeni oblici visokotehnološkog kriminala. | | |
| **Ciljevi:**  Na kraju ove lekcije polaznici će biti u stanju da:   * Identifikuju različite vrste visokotehnološkog kriminala i njihov uticaj; * Pobroje pretnje, tendencije i instrumente visokotehnološkog kriminala i odgovore na tu pojavu; * Objasne pojmove iz oblasti visokotehnološkog kriminala koje se smatraju vrstama krivičnih dela u većini zakonodavstava i prema međunarodnim standardima; * Analiziraju potrebe i prednosti usklađivanja nacionalnih zakonodavstava sa međunarodnim instrumentima, naročito Budimpeštanskom konvencijom. | | |
| **Uputstvo za predavača**  Ova sesija je tako zamišljena da predavačima pruži okvir u kome mogu da razviju nastavni materijal koji treba da bude ponuđen u sklopu šireg programa. Sesija ne može biti sveobuhvatna zato što se tehnologija toliko brzo menja da bi sve detaljne tehničke specifikacije bile zastarele gotovo u trenutku štampanja dokumenta. Za pravično funkcionisanje svakog pravosudnog sistema presudno je važno da se osigura da sudije i tužioci u dovoljnoj meri razumeju tehnička pitanja koja se odnose na stvari u kojima oni rešavaju. Ova sesija pruža opšti pregled svih relevantnih aspekata tehnologije i ukazuje na njihov značaj za krivičnopravni sistem. *PowerPoint* prezentacija u sklopu sesije predstavlja resurs koji predavači mogu da koriste ako smatraju da je to primereno.  Ova sesija pruža informacije o tehnologiji s kojom će se sudije i tužioci sretati u svome radu i pomoću koje kriminalci vrše krivična dela, dok je organi reda koriste za otkrivanje tih dela. *PowerPoint* prezentacija nastoji da pomogne u predstavljanju tih tehnologija polaznicima. Međutim, nju bi trebalo koristiti samo kao uzorak i predavač treba da je prilagodi kako bi odgovarala polaznicima, programu i informacijama koje su relevantne za njegovu zemlju. Predavač treba da se potrudi da pronađe praktične primere iz stvarnog sveta i da ih demonstrira kako bi naglasio materiju koja je predmet učenja i prezentaciju treba da obogati sopstvenim iskustvom i znanjem i iznese sopstvene studije slučajeva tamo gde je to primereno.  Vreme koje je odvojeno za ovu sesiju u ovoj verziji je skraćeno sa 180 na 90 minuta, što znači da predavač treba da prilagodi materijal kako bi izišao u susret potrebama polaznika; te potrebe se mogu razlikovati, na primer zavisno od pravnog sistema u zemlji ili zemljama u kojima se obuka odvija. Kao što je već istaknuto, ovaj materijal pruža okvir u kome predavač treba da u skladu sa neposrednim ciljevima lekcije pripremi građu koju će izneti.  Vreme koje je dole navedeno indikativno je za vreme koje treba izdvojiti za svaki deo lekcije. Prema potrebi, to će značiti da će se nekim delovima pažnja biti posvećena tokom više od jedne sesije, od ukupno tri koje su namenjene datoj temi.   * Uvod i otvaranje (agenda i neposredni ciljevi sesije) (5 minuta) * Deo 1. – Informaciono društvo (10 minuta) * Deo 2. – Šta je visokotehnološki kriminal? (10 minuta) * Deo 3. – Budimpeštanska konvencija (10 minuta) * Deo 4. – Međunarodne organizacije za borbu protiv visokotehnološkog kriminala (10 minuta) * Deo 5. – Dela iz oblasti visokotehnološkog kriminala i studije slučaja (40 minuta) * Sažetak (5 minuta)   Zbirka slajdova za ovu prezentaciju je obimna – a u odeljku Sadržaj lekcije, dole, dato je i uputstvo iz koga se vidi koji su slajdovi suštinski važni, a koji se mogu ukloniti/sakriti ako bude potrebno. | | |
| **Sadržaj lekcije** | | |
| **Broj slajdova** | **Sadržaj** | |
| 1–4.  Obavezno | Slajdovi na samom početku predstavljaju uvod u sesiju i sadrže agendu i ciljeve sesije. Predavač treba da se postara da oni budu ispravljeni tamo gde se donese odluka da se određeni set slajdova ili tema isključi iz razmatranja. Ovi slajdovi postavljaju scenu i ukazuju na to kako će se dalje odvijati prezentacija.  Nešto od sadržaja iz odeljka Uvod u tehnologiju preneto je u ovaj odeljak. | |
| 5–16.  Važno | U ovom odeljku nastojmo da upoznamo polaznike sa informacionim društvom – i da objasnimo zbog čega je ono podstaklo pojavu visokotehnološkog kriminala.  Predavači mogu sve to opisati na svoj način, ali će ovaj set slajdova sa osnovnim elementima koje sadrži pružiti opšti pregled predistorije pitanja o kojima je reč. | |
| 17–23.  Obavezno | Ti slajdovi uvode pojam visokotehnološkog kriminala nastojeći da opišu šta je on tačno s obzirom da zvanična definicija ne postoji.  *Predavači* mogu podstaći polaznike da izgrade sopstveno mišljenje o toj temi – omugućujući im da se izraze – ali je bitno da se svi ti kolektivni stavovi vrate na slajd 24, koji sadrži jedan sveobuhvatan „opis”. | |
| 24–33.  Obavezno | U ovom odeljku govori se o Budimpeštanskoj konvenciji i daje se pozadina tog međunarodnopravnog instrumenta i objašnjava se njegovo postojanje. Ovo je manje-više samo uvod zato što će o Budimpeštanskoj konvenciji detaljno biti govora kasnije. | |
| 34–51.  Važno | U ovom odeljku nastojimo da predstavimo relevantne organizacije koje su uključene u istragu visokotehnološkog kriminala na međunarodnoj osnovi.  I ovde predavač može pružiti priliku polaznicima da sami pobroje te organizacije i može, ako to vreme dozvoli, dopustiti da polaznici opišu neku interakciju koju su eventualno imali s tim organizacijama. | |
| 52–98.  Obavezno | Ovaj odeljak omogućuje predavaču da prođe kroz mnoge vidove visokotehnološkog kriminala i da ih opiše – ima dovoljno vremena da razmotri pitanja i logistiku koji su u vezi sa otkrivanjem i istragom tih krivičnih dela.  Početni deo odeljka sadrži opis – dok se pred kraj odeljka prikazuju slajdovi na kojima su prikazane uočene tendencije – i vrste krivičnih dela koje mogu biti iznete pred sudije i tužioce.  Predavač može da koristi sopstvene primere o suočenju s takvom vrstom krivičnih dela i, gde je to primereno, može izneti sopstvene studije slučaja. | |
| 99–100  Obavezno | Završni odeljak omogućava predavaču da objasni šta je sve ispredavano tokom lekcije i da se postara da svi neposredni ciljevi budu ispunjeni. Polaznicima se omogućava da iskoriste priliku i postave pitanja o stvarima za koje je možda potrebno razjašnjenje. | |
| **Praktične vežbe**  Za ovu sesiju nisu predviđene nikakve praktične vežbe budući da ništa ne može da garantuje da će tehnološki nivo i pristup internetu za održavanje takvih vežbi postojati na svakom mestu održavanja.  U budućnosti predavači mogu nastojati da dopune nastavu tako što će uvesti vežbe onda kada se obuka odvija u okruženju koje raspolaže odgovarajućim tehničkim mogućnostima. | | |
| **Procena/kontrola znanja**  Nije planiran nikakav poseban test znanja osim onoga koji je gore naveden za ovaj kurs Obuke. Nije tražena nikakva zvanična procena. | | |