Lekcija 1.4 - Tehnologija

|  |  |  |
| --- | --- | --- |
| Lekcija 1.4 Tehnologija | | Trajanje: 90 minuta |
| **Potrebni resursi:**   * Lični računar/laptop opremljen softverskim verzijama koje su kompatibilne sa pripremljenim materijalom * PowerPoint prezentacija * Projektor i ekran za prikazivanje * Pristup internetu (ako je omogućen) * Bela tabla * Markeri za pisanje po beloj tabli (najmanje po dva plave, crne, crvene i zelene boje) * 2 flipčarta sa odgovarajućim papirom * Beležnice i olovke za polaznike * Blu tack ili neki sličan proizvod koji omogućuje da se papir privremeno pričvrsti za zid | | |
| **Svrha sesije:**  Ova sesija pruža informacije o tehnologiji s kojom će se sudije i tužioci susretati u svome radu i koju kriminalci primenjuju u izvršenju krivičnih dela, kao i onu koju organi reda koriste u otkrivanju takvih dela. Neposredni cilj sesije jeste da se polaznicima omogući da steknu dovoljno znanja o tehnologiji kako bi mogli efikasnije da obavljaju svoju ulogu. | | |
| **Ciljevi:**  Na kraju lekcije polaznici će biti u stanju da:   * Prepoznaju zajedničke komponente digitalnih uređaja i razumeju njihovu ulogu * Opišu šta je internet, kako se čovek povezuje sa internetom i koje moguće tragove može pritom da ostavi za sobom * Pobroj neke internet usluge i aplikacije s kojima se polaznici mogu susresti u svojoj ulozi tužilaca i sudija * Navede primere pitanja koja bi dark web (tamni internet) mogao da unese u krivično gonjenje | | |
| **Uputstvo za trenera**  Ova sesija je tako zamišljena da trenerima pruži okvir u kome mogu da razviju nastavni materijal koji treba da bude ponuđen u sklopu šireg programa. Sesija ne može biti sveobuhvatna zato što se tehnologija toliko brzo menja da bi sve detaljne tehničke specifikacije bile zastarele gotovo u trenutku štampanja dokumenta. Za pravično funkcionisanje svakog pravosudnog sistema presudno je važno da se osigura da sudije i tužioci u dovoljnoj meri razumeju tehnička pitanja koja se odnose na stvari u kojima oni rešavaju. Ova sesija pruža opšti pregled svih relevantnih aspekata tehnologije i ukazuje na njihov značaj za krivičnopravni sistem. PowerPoint prezentacija u sklopu sesije predstavlja resurs koji treneri mogu da koriste ako smatraju da je to primereno.  Ova sesija pruža informacije o tehnologiji s kojom će se sudije i tužioci sretati u svome radu i koju kriminalci koriste da pomoću nje izvrše krivična dela, dok je organi reda koriste za otkrivanje tih dela. PowerPoint prezentacija nastoji da pomogne u predstavljanju tih tehnologija polaznicima. Međutim, nju bi trebalo koristiti samo kao uzorak i trener treba da je prilagodi, kako bi odgovarala polaznicima, programu i informacijama koje su relevantne za njegovu/njenu zemlju. Trener treba da se potrudi da pronađe praktične primere iz stvarnog sveta i da njih demonstrira, kako bi naglasio materiju koja je predmet učenja.  Vreme koje je odvojeno za ovu sesiju u ovoj verziji je skraćeno sa 180 na 90 minuta, što znači da će biti potrebno da trener prilagodi materijale kako bi izašao u susret potrebama polaznika; te potrebe se mogu razlikovati, na primer u zavisnosti od pravnog sistema u zemlji ili zemljama u kojima se obuka odvija. Kao što je već istaknuto, ovaj materijal pruža okvir u kome trener treba da pripremi građu koju će izneti, u skladu sa neposrednim ciljevima lekcije.  Vreme koje je dole navedeno indikativno je za količinu vremena koju treba izdvojiti za svaki deo lekcije. Prema potrebi, to će značiti da će se nekim delovima pažnja biti posvećena tokom više od jedne sesije, od ukupno tri koje su namenjene datoj temi.   * Uvod i otvaranje (Agenda i neposredni ciljevi sesije) (5 minuta) * Deo 1 – Kompjuter: delovi i funkcije (15 minuta) * Deo 2 – Internet: delovi i istorijat nastanka (20 minuta) * Deo 3 – Povezivanje na internet (15 minuta) * Deo 4 – Internet usluge i aplikacije (15 minuta) * Deo 5 – Deep web („duboka mreža“), anonimnost i dark web („tamna mreža“) (15 minuta) * Sažetak (5 minuta)   Zbirka slajdova za ovu prezentaciju je obimna – a u odeljku Sadržaj lekcije, dole, dato je i uputstvo iz koga se vidi koji su slajdovi suštinski važni, a koji se mogu ukloniti/sakriti ako bude potrebno. | | |
| **Sadržaj lekcije** | | |
| **Brojevi slajdova** | **Sadržaj** | |
| 1. do 4.  Obavezno | Slajdovi na samom početku predstavljaju uvod u sesiju i sadrže agendu i ciljeve sesije. Trener treba da obezbedi da oni budu ispravljeni tamo gde se donese odluka da se određeni set slajdova ili tema isključi iz razmatranja. Ti slajdovi predstavljaju postepeni uvod u materiju i jasno ukazuju na to da je brzina tehnoloških promena znatno prevazišla razmišljanje nekih savremenih eksperata. To je bio uvod u kompjuterski hardver koji sada više nije obuhvaćen ovim kursom. Pripremni materijal za ovaj kurs u vezi sa elektronskim dokazima sadrži detaljan popis svih digitalnih uređaja i više nije neophodno da te informacije budu ovde uključene. | |
| 5. do 33.  Važno | Ovaj odeljak nastoji da virtuelno izgradi računar i da objasni šta je to što čini jedan digitalni uređaj i koja je svrha kog njegovog dela. Odeljak se bavi hardverom i softverom i ukazuje na povezanost među uređajima kojima se polaznici upoznaju.  Treneri mogu izabrati da sastavne delove uređaja opišu na sopstveni način ali ovaj niz slajdova pomaže da se predoči opšti pregled tehnologija – tako što, tamo gde je to potrebno, ukazuje na poređenje između tradicionalnih računara i manjih, pokretnijih uređaja.  Odeljak se završava uvodom u operativne sisteme i softver uključujući i virtuelno okruženje na sasvim elementarnom nivou. | |
| 34. do 55.  Obavezno | Ovi slajdovi se bave istorijom interneta i predstavljaju jednostavan uvod u temu. Treneri mogu poželeti da iznesu i sopstvene informacije kako bi opisali taj istorijat.  Slajdovi uvode mreže i konektivnost da bi potom prešli na širi internet uz kratak istorijat i daju uvid u glavne delove o kojima će biti reči u izlaganju o krivičnim delima i istrazi tih krivičnih dela. | |
| 56. do 68.  Obavezno | U ovom odeljku obrađuje se mehanika uspostavljanja veze sa internetom i upoznaju se polaznici s nekima od resursa koji se mogu upotrebiti da bi se došlo do odgovarajućih informacija nakon što je lice uspostavilo tu vezu.  Treneri mogu poželeti da iznesu sopstvene informacije kojima će opisati uspostavljanje veze i istragu. | |
| 69. do 102.  Važno | U ovom odeljku bavimo se internet uslugama i aplikacijama koje mogu privući pažnju u krivičnim stvarima. Trener može poželeti da iznese sopstvene informacije ili primere pomoću kojih bi to opisao.  Neki slajdovi sadrže internet statistiku. Trener je dužan da se postara da ti statistički podaci budu ažurni i, gde je to moguće, relevantni za polaznike – međutim, svi navedeni podaci bili su tačni u trenutku kada su slajdovi napisani (avgust 2020). | |
| 103. do 116.  Obavezno | Ovaj odeljak predstavlja polaznicima Deepweb, anonimnost i Darkweb i omogućiće im da shvate tehnologiju i terminologiju s kojom se mogu susresti u toj vrsti istrage.  Trener može poželeti da iznese i sopstvene informacije ili primere kako bi opisao te pojmove ili kako bi izveo onlajn demonstraciju tamo gde to konektivnost omogućuje. | |
| 117. do 118.  Obavezno | Završni odeljak pruža mogućnost treneru da objasni šta je sve ispredavano tokom lekcije i da se postara da svi neposredni ciljevi budu ispunjeni. Polaznicima se pruža mogućnost da iskoriste priliku i postave pitanja o stvarima za koje je možda potrebno razjašnjenje. | |
| **Praktične vežbe**  Za ovu sesiju nisu predviđene nikakve praktične vežbe budući da ništa ne može da garantuje da će tehnološki nivo i pristup internetu za održavanje takvih vežbi postojati na svakom mestu održavanja.  U budućnosti, treneri mogu nastojati da dopune nastavu uvođenjem vežbi, onda kada se obuka odvija u okruženju koje raspolaže odgovarajućim tehničkim mogućnostima. | | |
| **Procena/Kontrola znanja**  Nije planiran nikakav poseban test znanja osim onoga koji je gore naveden za ovaj kurs obuke. Nije tražena nikakva zvanična procena. | | |