**Lekcija 3.x Izgradnja veština za borbu protiv visokotehnološkog kriminala**

|  |  |  |
| --- | --- | --- |
| Lekcija 3.x Izgradnja veština za borbu protiv visokotehnološkog kriminala | | Trajanje: 130 minuta |
| **Potrebni resursi:**   * Lični računar ili laptop opremljen softverskim verzijama koje su kompatibilne sa pripremljenim materijalom * Pristup internetu (ako je moguć) * *PowerPoint* ili neki drugi softver za prezentaciju | | |
| **Svrha sesije:**  Svrha ove sesije jeste da se kroz praktičnu analizu studije slučaja proveri koliko su polaznici razumeli prethodno prezentovane teme. | | |
| **Ciljevi sesije:**   * *Analizirati sinopsis studije slučaja u grupnom radnom okruženju* * *Primeniti u studiji slučaja znanje koje je stečeno kroz Osnovnu pravosudnu obuku o visokotehnološkom kriminalu i elektronskim dokazima* * *Podneti izveštaj o zaključcima studije slučaja* * *Razumeti šta bi trebalo da bude sledeći korak za razvoj znanja i veština u vezi sa borbom protiv visokotehnološkog kriminala* | | |
| **Uputstvo za predavače**  Tokom sesije treba razmotriti sledeće teme:   * Uvod u studiju slučaja * Podela na grupe * Određivanje vremena za analizu * Određivanje vremena za podnošenje grupnog izveštaja * Studija slučaja * Grupni izveštaji * Postavljanje pitanja * Zaključci vežbe | | |
| **Sadržaj lekcije** | | |
| **Broj slajdova** | **Sadržaj** | |
| 1–3. | Početni slajdovi predstavljaju uvod u sesiju i sadrže agendu i ciljeve sesije. | |
| 4–7. | Na ovim slajdovima predstavljen je uvod u samu vežbu uz kratka objašnjenja o logističkim aranžmanima.  Studija slučaja je predviđena kao modularna studija, što znači da se mogu organizovati različiti konteksti za tu vežbu i u tom smislu na njoj mogu raditi jedna, dve, četiri ili više grupa, zavisno od uslova.  Svaka grupa, ako postoji više od jedne, dobiće svoj deo osnovne priče na kojoj slučaj počiva i pripremiće svoj deo izveštaja o slučaju.  Idealno bi bilo da se formiraju četiri grupe tako da svaka grupa dobije svoj deo studije. Grupa br. 1. bi trebalo da radi na slajdovima „Ko sam ja?”, grupa br. 2. na slajdovima „Prati podatke”, grupa br. 3. trebalo bi da radi na slajdovima „Prati novac”, dok bi grupa br. 4. trebalo da radi na slajdovima „Prati vođu”. Ako se ne mogu formirati četiri grupe polaznika, onda predavač treba drugačije da podeli studiju, prilagođavajući podelu broju polaznika.  Na kraju će sve grupe koje podnose izveštaje, u stvari, da spoje svoje izveštaje u jedan kompletan zaključni izveštaj i shvatiće da su sve radile na jednom istom slučaju i da su učestvovale u kreiranju jednog celog slučaja koji rešavaju zajedničkim zaključcima.  Zavisno od lokalnih uslova obuke, predavač bi trebalo da unese neophodne izmene u studiju slučaja kako bi je prilagodio polaznicima. Detaljan sinopsis studije slučaja dostupan je kao dopunski materijal za obuku.  Za onlajn verziju obuke studija slučaja se može organizovati tako da polaznici pripadaju jednoj grupi, a ekspert ih vodi kroz činjenice, pitanja i rešenja u aktivnoj interakciji s njima. | |
| 8–18. | Na ovim slajdovima predstavljen je scenario studije slučaja.  Studija slučaja proističe iz jednog stvarnog i još uvek aktuelnog slučaja u jednoj od strana ugovornica Konvencije. To je studija o novim načinima na koje se može organizovati pranje novca zloupotrebom društvenih medija, putem sistema onlajn plaćanja i onlajn klađenja.  Međutim, u svojoj suštini ovaj slučaj obuhvata već poznate definicije i okolnosti nezakonitog pristupa, ometanja podataka, falsifikovanja u vezi s kompjuterima, prevare u vezi s kompjuterima, krivičnih dela u vezi sa kršenjem autorskih i srodnih prava u materijalnopravnom aspektu. U procesnom aspektu koriste se takva sredstva kao što su hitna zaštita i delimično otkrivanje podataka o saobraćaju, naredbe da se predoče podaci, pretraže i zaplene sačuvani računarski podaci, prikupe podaci o saobraćaju u realnom vremenu i presretnu podaci iz sadržaja.  U delu o uzajamnoj pravnoj pomoći koristi se ekstradicija, hitna zaštita i delimično otkrivanje podataka o saobraćaju, hitno otkrivanje zaštićenih podataka o saobraćaju, uzajamna pomoć u odnosu na pristupanje sačuvanim računarskim podacima, uzajamna pomoć u prikupljanju podataka o saobraćaju u realnom vremenu, uzajamna pomoć u presretanju podataka iz sadržaja i Mreža 24/7, što su sve članovi Budimpeštanske konvencije. | |
| 19–21. | Na tim slajdovima su predstavljeni zadaci, problemi i moguća pitanja u vezi sa studijom slučaja.  Predavač treba da predstavi ona glavna pitanja koja u suštini sadrže osnovne ideje o slučaju koji treba ispitati tokom grupnog rada.  Glavna pitanja obuhvataju sva poglavlja Konvencije o visokotehnološkom kriminalu. Zaključci bi trebalo da budu usredsređeni na krivičnopravne i procesne odredbe, kao i na odredbe o uzajamnoj pravnoj pomoći koje se koriste u analizi slučaja.  Taj slučaj još nije spreman za sud. | |
| 22. | Slajd sadrži posebna pitanja i odgovore u vezi sa studijom slučaja za grupu br. 1.  Odgovori:   * Ako nema režima zadržavanja, član 16. pa član 18. Ako je primenjen režim zadržavanja, član 18. u odnosu na društvenu mrežu kada je reč o podacima iz sadržaja. Treba stupiti u kontakt sa sedištem Brenda čiji je logotip korišćen u vezi sa samom igrom; * Ako nema režima zadržavanja, član 16, posle koga sledi član 18. Ako se primenjuje režim zadržavanja, član 18. u odnosu na društvenu mrežu u vezi sa osnovnim informacijama o pretplatniku; * Saslušanje svedoka i provera bankovnog računa; * Član 8; * Identifikacija lica koja su administratori stranica o dobitnicima nagrada i njihovo saslušanje. | |
| 23. | Slajd sadrži pitanja i odgovore u vezi sa studijom slučaja namenjene grupi br. 2.  Odgovori:   * Ako nema režima zadržavanja, član 16, posle čega sledi član 18. Ako postoji režim zadržavanja, član 18. u odnosu na *ISP* u vezi sa osnovnim podacima o pretplatniku, podacima o saobraćaju i podacima iz sadržaja; * *IP* adrese koje koristi administrator kanala, zapisi o aktivnosti administratora, zapisi o korisničkoj aktivnosti u vezi sa razmenom ličnih podataka, drugi dokazi u vezi sa protokom novca i komunikacijom; * *IP* adrese dobijene na osnovu članova 16. i 18. povezaće se sa pretplatnicima *ISP* i njihovim ugovorima o pretplati; * Član 19. u odnosu na računare u posedu osumnjičenih, saslušanja osumnjičenih, kompanija (Brendova) čiji je logotip korišćen, banke, društvene medije, iskaze predstavnika *ISP* i pribavljanje dodatnih podataka o svima njima, identifikaciju provajdera host usluge za dark market („tamno tržište”) u zemlji A, zavisno od puta kojim polaznici krenu u vezi sa davaocem usluga „tamnog tržišta” (da li zna ili ne zna za njega), članovi 16. i 19. U odnosu na analizu zapisa o razmeni ličnih podataka između prodavaca i kupaca i dodatne dokaze u tom smislu. Članovi 20. i 21. mogu se primeniti na prikupljanje podataka i presretanje podataka između prodavaca privatnih podataka i kupaca tih podataka ako su identifikovane *IP* adrese. * Primena člana 19. u odnosu na računare osumnjičenih – utvrđeno je imaju kontrole za virus trojanac instalirane nekim računarima Brendova čiji je logotip korišćen, čime je omogućen pristup izvornim kanalima; * Elektronskim dokazima pribavljenim na osnovu člana 19. na računarima prodavaca i kupaca privatnih podataka (onih koji su kupili privatne podatke) koji će pokazati bankarsku evidenciju i novčanik kriptovaluta. * Članovi 2. i 4. za pristup i izmenu izvornih kanala društvenih mreža „Brend” čiji je logotip korišćen, članovi 7. i 10. u vezi sa zloupotrebom nagradne igre u ime kompanije „Brand” i korišćenjem logotipova tih kompanija i drugih *IPR* elemenata. | |
| 24. | Slajd sadrži pitanja i odgovore u vezi sa studijom slučaja namenjene grupi br. 3.  Odgovori:   * Identifikacioni podaci za logovanje i novčane transakcije; * Da, kompanija za onlajn plaćanja (*OLPC*) u zemlji B podržava dobrovoljnu saradnju i stoga vlasti zemlje A treba da joj pošalju zahtev za saradnju u skladu s pravilima te kompanije; * Članovi 29. i 31. za *OLPC* u vezi s računima korisnika, član 30. u vezi sa podacima o komunikaciji sa kompanijom za onlajn klađenje (*OLBC*) u zemlji C; * Treba se pripremiti za primenu članova 29. i 31. i za zemlju C zato što ona ne podržava dobrovoljnu saradnju, dok se član 26. može koristiti za brzu razmenu informacija između policija i drugih službi za sprovođenje zakona. * Zemlje A, B i C mogu zajednički da organizuju primenu članova 33. i 34. između lica iz zemlje A koji koriste račune *OLPC* i *OLBC* u zemljama B i C. | |
| 25. | Slajd sadrži pitanja i odgovore u vezi sa studijom slučaja namenjene grupi br. 4.  Odgovori:   * Vlasnik računa i način korišćenja *OLPC*, zapisi o transakcijama, *IP* zapisi o komunikaciji sa *OLBC* (kladioničarskim) računima, *IP* zapisi o komunikaciji sa bankama u zemlji A, članovi 29, 30. i 31. u vezi sa prethodnim tokom i razmenom podataka; * Da, zato što *OLPC* podržava dobrovoljnu saradnju, pa se pre primene članova mogu tražiti BSI i neki podaci o saobraćaju; * Zemlja A će se sada usredsrediti na lica koja dobijaju uplate na svoje bankovne račune; * Zemlja A se sada vraća na članove 16, 18. i 19 u vezi sa nalozima za novčane transfere iz *OLPC* prema lokalnim bankama, a ako bude potrebno, mogu se primeniti i članovi 20. i 21. za podatke o saobraćaju i podatke iz sadržaja između glavnih krivaca i mula koje prenose novac; * Kada je reč o društvenim medijima, članovi 16. i 18. za ponovnu proveru ranijeg BSI, dok za *VOIP* treba primeniti članove 20. i 21; * Studija slučaja ima „otvoren kraj”, treba primeniti član 26, a ako polaznici žele da traže da se uhapsi glavni osumnjičeni u zemlji E, onda se može primeniti član 24. da bi se zatražila ekstradicija. | |
| 28–31. | Slajdovi koji uvode u grupno izveštavanje i slede pošto se ono završi. | |
| 31–33. | Zaključni slajdovi omogućavaju predavaču da još jednom razmotri sve ciljeve učenja zajedno sa polaznicima kako bi svi mogli biti sigurni kakva su postignuća ostvarili. To je takođe prilika polaznicima da postave bilo koje pitanje u vezi sa svim što im je ostalo nedorečeno ili koje se odnosi na neku oblast u kojoj nisu u potpunosti shvatili sve što je bilo prezentirano.  Pored toga, predavač može iskoristiti sesiju da proveri stečeno znanje polaznika tako što će im postavljati pitanja. To je važno zato što nije predviđeno nikakvo formalno ocenjivanje na kursu. | |
| **Praktične vežbe**  Za ovu lekciju je predviđena studija slučaja. | | |
| **Procena/kontrola znanja**  Nije planiran nikakav test znanja niti ocenjivanje za ovu sesiju. | | |