**Plan lekcije**

Lekcija 3.x (Osnovni pojmovi međunarodne saradnje)

|  |  |  |
| --- | --- | --- |
| Lekcija 3.x(Osnovni pojmovi međunarodne saradnje) | | Trajanje: 90 minuta |
| **Potrebni resursi:**   * Lični računar ili laptop opremljen softverskim verzijama koje su kompatibilne sa pripremljenim materijalom * Projektor i ekran * Pristup internetu (ako je moguć) * Beležnice i olovke za polaznike | | |
| **Svrha sesije:**  Opšta svrha ove sesije jeste da se polaznicima omogući da sveobuhvatno razumeju mehanizme međunarodne saradnje u stvarima koje se odnose na visokotehnološki kriminal i elektronske dokaze, uz težište na odredbama Budimpeštanske konvencije. | | |
| **Ciljevi** **sesije:**  Na kraju ove lekcije polaznici će biti u stanju da:   * Prepoznaju globalnu dimenziju interneta i međunarodnu dimenziju visokotehnološkog kriminala; * Objasne važnost međunarodne saradnje i prepoznaju dostupne instrumente međunarodne saradnje u oblasti visokotehnološkog kriminala; * Identifikuju potrebu za veoma brzim i efikasnim kanalima međunarodne saradnje i za dostupnim instrumentima, načinima na koje se oni koriste, rokovima i delotvornošću; * Opišu napore međunarodnih organizacija u vezi s primenom novih modaliteta međunarodne saradnje; * Vode diskusiju o Budimpeštanskoj konvenciji o visokotehnološkom kriminalu i identifikuju njena opšta načela, privremene mere i Mrežu 24/7 za hitnu međunarodnu saradnju. | | |
| **Uputstvo za predavača**  Ova sesija je pripremljena kako bi se polaznicima pomoglo da sveobuhvatno shvate mehanizme međunarodne saradnje koji se odnose na visokotehnološki kriminal i elektronske dokaze. Sesija je podeljena na pet delova, pored uvodnog i zaključnog dela. Prvi deo se odnosi na međunarodnu dimenziju visokotehnološkog kriminala. Drugi deo je posvećen Konvenciji o visokotehnološkom kriminalu i njenom odnosu sa instrumentima za međunarodnu saradnju. Treći deo sadrži uvod u opšte aspekte međunarodne saradnje prema Budimpeštanskoj konvenciji. Četvrti deo sadrži uvod u konkretne aspekte međunarodne saradnje prema Budimpeštanskoj konvenciji. | | |
| **Sadržaj lekcije** | | |
| **Broj slajdova** | **Sadržaj** | |
| 1–3. | U prvim slajdovima objašnjeni su struktura i ciljevi ove sesije. Polaznici će moći da postave sva prethodna pitanja koja ih zanimaju u vezi sa strukturom i ciljevima sesije. | |
| 4–16. | Ti slajdovi treba da pomognu polaznicima da razumeju globalnu dimenziju interneta i potrebu za delotvornom međunarodnom saradnjom u stvarima koje se odnose na visokotehnološki kriminal i elektronske dokaze. Predavač treba da naglasi sva ona teška pitanja koja se postavljaju u vezi sa međunarodnim aspektima visokotehnološkog kriminala, ukazujući na toi da su upravo ta teška pitanja osnovni razlog za razmatranje nartedfnih odeljaka ovog modula.  Isto tako, u ovom delu su predstavljena i objašnjena ključna pitanja koja se postavljaju u vidu izazova na planu međunarodne pravne pomoći. Dodatna pažnja posvećuje se uvodu i objašnjenjima pojmova i izazova klasične uzajamne pravne pomoći i administrativne ili brže pomoći koja ponekad može da donese bolje rezultate. | |
| 17–23. | Na tim slajdovima predstavljeno je Poglavlje III Konvencije, koje sadrži odredbe koje se odnose na tradicionalnu uzajamnu pomoć i uzajamnu pomoć u vezi sa visokotehnološkim kriminalom, kao i načela u vezi sa ekstradicijom. Tu se oblast međunarodne pravne pomoći objašnjava u dvema situacijama: kada nema pravnog osnova (ugovor, recipročno pravo itd.) za takvu saradnju između strana ugovornica – kada se primenjuju te odredbe – i kada takav osnov postoji – kada se postojeći aranžmani primenjuju i na pomoć prema ovoj konvenciji.  Takođe na slajdovima će biti objašnjena osnovna načela međunarodnih ugovora i zakona kojima je uređeno pitanje uzajamne pravne pomoći u krivičnim stvarima. | |
| 24–37. | Na tim slajdovima su objašnjene odredbe međunarodne saradnje prema Poglavlju III Budimpeštanske konvencije u vezi sa opštim načelima uzajamne pravne pomoći (UPP). Konkretnije, reč je o članovima 25, 26. i 27. Od predavača se očekuje da razmotri taj tekst i polaznicima pruži detaljna objašnjenja.  Odredbama u tom poglavlju utvrđene su obaveze u pogledu pružanja uzajamne pravne pomoći na koju se primenjuju važeći ugovori o uzajamnoj pomoći, zakoni i aranžmani.  U napomenama uz svaki slajd navedene su podrobne stručne smernice.  Važni elementi svakog člana pojedinačno su označeni crvenim slovima, a posle svakog pojedinačnog naglašenog elementa slede slajdovi sa objašnjenjima tog naglašenog elementa. | |
| 38–58. | Ti slajdovi obuhvataju odredbe o međunarodnoj saradnji prema Poglavlju III Budimpeštanske konvencije u vezi sa specifičnim načelima uzajamne pravne pomoći. Konkretnije rečeno, tu se radi o članovima 29, 30, 31, 32, 33, 34. i 35. Od predavača se očekuje da polaznicima obrazloži taj tekst i podrobno ga objasni.  U napomenama uz svaki slajd navedene su podrobne stručne smernice.  Važni elementi svakog člana pojedinačno su označeni crvenim slovima, a posle svakog pojedinačnog naglašenog elementa slede slajdovi sa objašnjenjima tog naglašenog elementa. | |
| 59–61. | Predavač treba da rekapitulira ciljeve sesije zajedno sa polaznicima i da im pruži mogućnost da postavljaju pitanja u vezi s materijalom sadržanim u ovom modulu. | |
| **Praktične vežbe**  Za ovu lekciju nisu predviđene nikakve praktične vežbe. | | |
| **Procena/kontrola znanja**  Nije planiran nikakav poseban test znanja ili procena za ovu sesiju. Podstičemo predavača da proverava znanje i razumevanje polaznika tako što će tokom sesije postavljati relevantna pitanja. | | |