Lekcija 2.5 Procesna ovlašćenja prema Budimpeštanskoj konvenciji – Deo 2.

|  |  |  |
| --- | --- | --- |
| Lekcija 2.5 Procesna ovlašćenja prema Budimpeštanskoj konvenciji – Deo 2. | | Trajanje: 90 minuta |
| **Potrebni resursi:**   * Lični računar ili laptop opremljen softverskim verzijama koje su kompatibilne sa pripremljenim materijalom * Pristup internetu (ako je moguć) * *PowerPoint* ili neka druga prezentacija * Primerak Budimpeštanske konvencije | | |
| **Svrha sesije:**  Svrha ove sesije jeste da se polaznicima omogući da sveobuhvatno shvate elemente procesnih ovlašćenja u vezi sa pretraživanjem i zaplenom sačuvanih računarskih podataka, prikupljanjem podataka o saobraćaju u realnom vremenu i presretanjem podataka iz sadržaja, kao i sa oblašću nadležnosti Budimpeštanske konvencije. Tokom sesije će detaljno biti razmotren svaki element člana 19. (pretraživanje i zaplena), člana 20. (prikupljanje podataka o saobraćaju u realnom vremenu), člana 21. (presretanje podataka iz sadržaja) i člana 22. (nadležnost). | | |
| **Ciljevi sesije:**  Do kraja ove sesije polaznici će biti u stanju da:   * Identifikuju elemente koji čine procesna ovlašćenja:  1. Za pretraživanje i zaplenu sačuvanih računarskih podataka, 2. Za prikupljanje podataka o saobraćaju u realnom vremenu, 3. Za presretanje podataka iz sadržaja;  * Da shvate oblast nadležnosti Budimpeštanske konvencije. | | |
| **Uputstvo za predavača**  Ova sesija je pripremljena kako bi se polaznicima omogućilo da steknu sveobuhvatno razumevanje definicija utvrđenih u Poglavlju II Odeljak 2. Ova sesija je podeljena na četiri dela, pored uvodnog i zaključnog dela. Prvi deo obuhvata pretraživanje i zaplenu sačuvanih računarskih podataka. Drugi deo obuhvata prikupljanje podataka o saobraćaju u realnom vremenu. Treći deo obuhvata presretanja podataka iz sadržaja. Četvrti deo odnosi se na oblast nadležnosti Budimpeštanske konvencije.  Pre no što predavač održi ovu sesiju, preporučuje se da ponovo razmotri stavove 184–239. [Eksplanatornog izveštaja uz Konvenciju o visokotehnološkom kriminalu.](https://rm.coe.int/16800cce5b)  Predavač može da podstakne diskusiju o tome kako su u domaćem zakonodavstvu uređene odredbe koje su obuhvaćene ovom sesijom. | | |
| **Sadržaj lekcije** | | |
| **Broj slajdova** | **Sadržaj** | |
| 1–4.  Obavezni slajdovi | Početni slajdovi predstavljaju uvod u sesiju i obuhvataju dnevni red i svrhu i ciljeve sesije. | |
| 5–18.  Obavezni slajdovi | Ti slajdovi objašnjavaju procesnopravne odredbe u vezi sa pretraživanjem i zaplenom sačuvanih računarskih podataka kako je to utvrđeno u članu 19. Budimpeštanske konvencije.  Prva grupa slajdova pruža sažetak ovlašćenja prema članu 19. Budimpeštanske konvencije. Tu se nalaze dve studije slučaja kako bi se pokazali različiti načini na koje je to ovlašćenje ostvareno u praksi, uključujući zaplenu fizičkih uređaja za čuvanje podataka i onemogućavanje pristupa računarskim podacima.  Svaki od slajdova u sledećoj grupi podeljen je na dva stupca. U stupcu na levoj strani navodi se tekst člana 19. Budimpeštanske konvencije u kome je naglašen određeni element, dok se u desnom stupcu daje objašnjenje tog naglašenog elementa. Od predavača se očekuje da razmotri svaki pojedinačni element kako bi polaznicima pomogao da sveobuhvatno razumeju član 19. Budimpeštanske konvencije. | |
| 19–29.  Obavezni slajdovi | Ti slajdovi objašnjavaju procesnopravne odredbe u vezi sa prikupljanjem podataka o saobraćaju u realnom vremenu kako je to utvrđeno članom 20. Budimpeštanske konvencije.  Prvi slajd sadrži sažetak ovlašćenja prema članu 20. Budimpeštanske konvencije.  Svaki od slajdova u sledećoj grupi podeljen je na dva stupca. U stupcu na levoj strani navodi se tekst člana 20. Budimpeštanske konvencije u kome je naglašen određeni element, dok se u desnom stupcu daje objašnjenje tog naglašenog elementa. Od predavača se očekuje da razmotri svaki pojedinačni element kako bi polaznicima pomogao da sveobuhvatno razumeju član 20. Budimpeštanske konvencije. | |
| 30–42.  Obavezni slajdovi | Ti slajdovi objašnjavaju procesnopravne odredbe u vezi sa presretanjem podataka i sadržaja prema članu 21. Budimpeštanske konvencije.  Prva grupa slajdova sadrži sažetak ovlašćenja prema članu 21. Budimpeštanske konvencije. Ona takođe sadrži studiju slučaja o presretanju podataka iz sadržaja u vezi sa jednom kriminalnom mrežom za četovanje koju su koristile desetine hiljada kriminalaca.  Svaki od slajdova u sledećoj grupi podeljen je na dva stupca. U stupcu na levoj strani navodi se tekst člana 21. Budimpeštanske konvencije u kome je naglašen određeni element, dok se u desnom stupcu daje objašnjenje tog naglašenog elementa. Od predavača se očekuje da razmotri svaki pojedinačni element kako bi polaznicima pomogao da sveobuhvatno razumeju član 21. Budimpeštanske konvencije. | |
| 43–50.  Obavezni slajdovi | Ti slajdovi objašnjavaju oblast nadležnosti Budimpeštanske konvencije kako je to utvrđeno u članu 22.  Prvi slajd sadrži sažetak oblasti nadležnosti kako je to utvrđeno u članu 22. Budimpeštanske konvencije.  Svaki od slajdova u sledećoj grupi podeljen je na dva stupca. U stupcu na levoj strani navodi se tekst člana 22. Budimpeštanske konvencije u kome je naglašen određeni element, dok se u desnom stupcu daje objašnjenje tog naglašenog elementa. Od predavača se očekuje da razmotri svaki pojedinačni element kako bi polaznicima pomogao da sveobuhvatno razumeju član 22. Budimpeštanske konvencije. | |
| 51–52.  Važni slajdovi | Predavač treba da rekapitulira ciljeve sesije zajedno s polaznicima i da im pruži mogućnost da postavljaju pitanja u vezi s materijalom sadržanim u ovom modulu. | |
| **Praktične vežbe**  Za ovu lekciju nisu predviđene nikakve praktične vežbe. | | |
| **Procena/kontrola znanja**  Nije planiran nikakav poseban test znanja ili procena za ovu sesiju. | | |