Lekcija 2.3 (Materijalne odredbe Budimpeštanske konvencije – Deo 2)

|  |  |  |
| --- | --- | --- |
| Lekcija 2.3 Materijalne odredbe Budimpeštanske konvencije – Deo 2 | | Trajanje: 90 minuta |
| **Potrebni resursi:**   * Lični računar ili laptop opremljen softverskim verzijama koje su kompatibilne sa pripremljenim materijalom * Pristup internetu (ako je omogućen) * *PowerPoint* ili neka druga prezentacija * Primerak Budimpeštanske konvencije | | |
| **Svrha:**  Svrha ove sesije jeste da se polaznicima omogući da sveobuhvatno razumeju elemente krivičnih dela u vezi sa računarima, dela u vezi sa sadržajem i dela koja se odnose na kršenje autorskih i srodnih prava, utvrđenih u skladu sa Budimpeštanskom konvencijom. Ova sesija podrobno objašnjava svaki element člana 7. (falsifikovanje u vezi s računarima), člana 8. (prevara u vezi s računarima), člana 9. (dečja pornografija), člana 10. (dela u vezi sa kršenjem autorskih i srodnih prava), člana 11. (pokušaj, pomaganje ili podstrekavanje) i člana 12. (odgovornost pravnog lica) Budimpeštanske konvencije. | | |
| **Ciljevi:**  Do kraja ove sesije polaznici će biti u stanju da:   * Identifikuju elemente koji čine krivično delo:  1. falsifikovanja u vezi s računarima, 2. prevare u vezi s računarima, 3. dečje pornografije, 4. kršenja autorskih i srodnih prava;  * Shvate na koji način Budimpeštanska konvencija inkriminiše pokušaj, pomaganje ili podstrekavanje, kao i obim odgovornosti pravnog lica. | | |
| **Uputstvo za predavača**  Ova sesija je pripremljena kako bi se polaznicima omogućilo da steknu sveobuhvatno razumevanje definicija utvrđenih u Poglavlju 2. deo 1. odeljak 2. (dela u vezi s računarima), Odeljku 3. (dela u vezi sa sadržajem), Odeljku 4. (dela u vezi sa kršenjem autorskih i srodnih prava) i Odeljku 5. (drugi oblici odgovornosti i sankcije). Ova sesija je podeljena na pet delova, pored uvodnog i zaključnog dela. U prvom delu bavimo se krivičnim delom falsifikovanja u vezi s računarima. U drugom delu bavimo se krivičnim delom prevare u vezi s računarima. Treći deo posvećen je krivičnom delu dečje pornografije. Četvrti deo odnosi se na krivično delo kršenja autorskih i srodnih prava. U petom delu govorimo o pokušaju, pomaganju i podstrekavanju, kao i o odgovornosti pravnog lica.  Pre nego što predavač održi ovu sesiju, preporučuje se da ponovo razmotri stavove 79–127. [Eksplanatornog izveštaja uz Konvenciju o visokotehnološkom kriminalu.](https://rm.coe.int/16800cce5b)  Predavač može da podstakne diskusiju o tome kako su u domaćem zakonodavstvu uređene odredbe koje su obuhvaćene ovom sesijom. | | |
| **Sadržaj lekcije** | | |
| **Broj slajdova** | **Sadržaj** | |
| 1–4.  Obavezni slajdovi | Početni slajdovi predstavljaju uvod u sesiju i obuhvataju dnevni red i svrhu i ciljeve sesije. | |
| 5–14.  Obavezni slajdovi | Ti slajdovi sadrže objašnjenje krivičnog dela falsifikovanja u vezi sa računarima kako je to utvrđeno u članu 7. Budimpeštanske konvencije.  Prva grupa slajdova pruža sažetak glavnih elemenata člana 7. Budimpeštanske konvencije. Tu se nalazi slajd na kome je prikazan jedan nedavni slučaj falsifikovanja u vezi s računarima u Indiji, posle koga slede slike imejlova u kojima su primenjeni „pecanje” (*phishing*) i „umanjivanje” (*spoofing*), a predavač može da ih iskoristi kako bi njima privukao pažnju polaznika.  Svaki od preostalih slajdova je podeljen na dva stupca. U levom stupcu daje se deo teksta člana 7. Budimpeštanske konvencije u kome je naglašen određeni element, dok se u desnom stupcu iznosi objašnjenje tog naglašenog elementa. Očekuje se da predavač razmotri svaki pojedinačni element kako bi pomogao polaznicima da sveobuhvatno razumeju član 7. Budimpeštanske konvencije. | |
| 15–20.  Obavezni slajdovi | Ti slajdovi objašnjavaju krivično delo prevare u vezi s računarima onako kako je ono utvrđeno u članu 8. Budimpeštanske konvencije.  Prva grupa slajdova sadrži sažetak glavnih elemenata člana 8. Budimpeštanske konvencije. To obuhvata studiju slučaja jedne prevare u vezi s računarima, a taj slučaj predavač može da predoči kao primer datog krivičnog dela.  Svaki od preostalih slajdova je podeljen na dva stupca. U levom stupcu daje se deo teksta člana 8. Budimpeštanske konvencije u kome je naglašen određeni element, dok se u desnom stupcu iznosi objašnjenje tog naglašenog elementa. Očekuje se da predavač razmotri svaki pojedinačni element kako bi pomogao polaznicima da sveobuhvatno razumeju član 8. Budimpeštanske konvencije. | |
| 25–31.  Obavezni slajdovi | Ti slajdovi objašnjavaju krivično delo dečje pornografije onako kako je ono utvrđeno u članu 9. Budimpeštanske konvencije.  Prva grupa slajdova sadrži sažetak glavnih elemenata člana 9. Budimpeštanske konvencije. Posle tog sažetka sledi nekoliko studija slučaja krivičnog dela dečje pornografije.  Svaki od preostalih slajdova je podeljen na dva stupca. U levom stupcu daje se deo teksta člana 9. Budimpeštanske konvencije u kome je naglašen određeni element, dok se u desnom stupcu iznosi objašnjenje tog naglašenog elementa. Očekuje se da predavač razmotri svaki pojedinačni element kako bi pomogao polaznicima da sveobuhvatno razumeju član 9. Budimpeštanske konvencije. | |
| 32–39  Obavezni slajdovi | Ti slajdovi objašnjavaju krivično delo kršenja autorskih i srodnih prava onako kako je ono utvrđeno u članu 10. Budimpeštanske konvencije.  Prva grupa slajdova sadrži sažetak glavnih elemenata člana 10. Budimpeštanske konvencije. Na tim slajdovima nalazi se jedna studija slučaja o hapšenju osnivača popularnog veb-sajta zbog kršenja autorskih prava. Takođe je sadržan skrinšot iz koga se vidi na koji se način dela koja su inače zaštićena autorskim pravom uprkos tome prikazuju na veb-sajtovima.  Svaki od preostalih slajdova je podeljen na dva stupca. U levom stupcu nalazi se tekst člana 10. Budimpeštanske konvencije u kome je naglašen određeni element, dok se u stupcu na desnoj strani daje objašnjenje tog naglašenog elementa. Očekuje se da predavač detaljno prođe kroz svaki element kako bi polaznicima pomogao da sveobuhvatno shvate član 10. Budimpeštanske konvencije. | |
| 40–44.  Obavezni slajdovi | Ti slajdovi sadrže objašnjenje odredaba koje se odnose na druge oblike odgovornosti – konkretno na pokušaj, pomaganje ili podstrekavanje kako je to utvrđeno u članu 11. Budimpeštanske konvencije i na odgovornost pravnog lica kako je to utvrđeno u članu 12. Budimpeštanske konvencije.  Svaki iz ove grupe slajdova podeljen je na dva stupca. U stupcu na levoj strani navodi se tekst člana 11, odnosno člana 12. Budimpeštanske konvencije sa posebno naglašenim određenim elementom, dok se u stupcu na desnoj strani daje objašnjenje tog naglašenog elementa. Od predavača se očekuje da podrobno prođe kroz svaki element kako bi polaznici stekli sveobuhvatno razumevanje članova 11. i 12. Budimpeštanske konvencije. | |
| 45–46.  Važni slajdovi | Predavač treba da rekapitulira ciljeve sesije zajedno s polaznicima i da im pruži mogućnost da postavljaju pitanja u vezi s materijalom sadržanim u ovom modulu. | |
| **Praktične vežbe**  Za ovu lekciju nisu predviđene nikakve praktične vežbe. | | |
| **Procena/kontrola znanja**  Nije planiran nikakav poseban test znanja ili procena za ovu sesiju. | | |