Lekcija 2.2 (Materijalne odredbe Budimpeštanske konvencije - Deo 1)

|  |  |  |
| --- | --- | --- |
| Lekcija 2.2 Materijalne odredbe Budimpeštanske konvencije – Deo 1. | | Trajanje: 90 minuta |
| **Potrebni resursi:**   * Lični računar ili Laptop opremljen softverskim verzijama koje su kompatibilne sa pripremljenim materijalom * Pristup internetu (ako je omogućen) * PowerPoint ili neka druga softverska prezentacija * Primerak Budimpeštanske konvencije | | |
| **Svrha sesije:**  Svrha ove sesije jeste da se polaznicima omogući da sveobuhvatno razumeju elemente krivičnih dela protiv poverljivosti, celovitosti i dostupnosti računarskih sistema i podataka, utvrđenih u skladu sa Budimpeštanskom konvencijom. Ova sesija podrobno objašnjava svaki element člana 2. (nezakonit pristup), člana 3. (nezakonito presretanje), člana 4. (ometanje podataka), člana 5. (ometanje sistema) i člana 6. (zloupotreba uređaja) Budimpeštanske konvencije. | | |
| **Ciljevi:**  Do kraja ove sesije polaznici će biti u stanju da:   * Shvate značenje osnovnih izraza kao što su:  1. računarski podaci 2. računarski sistem 3. podaci o saobraćaju 4. davalac usluge  * Identifikuju elemente koji čine krivično delo:  1. nezakonitog pristupa 2. nezakonitog presretanja 3. ometanja podataka 4. ometanja sistema 5. zloupotrebe uređaja | | |
| **Uputstvo za predavača**  Ova sesija je pripremljena kako bi se polaznicima omogućilo da steknu sveobuhvatno razumevanje definicija utvrđenih u Poglavlju 1. Budimpeštanske konvencije i materijalnopravnih odredaba utvrđenih u Poglavlja II, Deo 1. Odeljak 1. Budimpeštanske konvencije (dela protiv poverljivosti, celovitosti i dostupnosti računarskih podataka i sistema). Ova sesija je podeljena na šest delova, pored uvodnog i zaključnog dela. U prvom delu bavimo se definicijama računarskih sistema, računarskih podataka, podataka o saobraćaju i davalaca usluga. U drugom delu bavimo se krivičnim delom nezakonitog pristupa. U trećem delu bavimo se krivičnim delom nezakonitog presretanja. Četvrti deo posvećen je krivičnom delu ometanja podataka. Peti deo odnosi se na krivično delo ometanja sistema. U šestom delu govori se o krivičnom delu zloupotrebe uređaja.  Pre no što održi ovu sesiju, preporučuje se da predavač ponovo razmotri stavove 22-78. [Eksplanatornog izveštaja uz Konvenciju o visokotehnološkom kriminalu](https://rm.coe.int/16800cce5b) .  Predavač može da podstakne diskusiju o tome na koji je način svaka odredba koja je obuhvaćena ovom sesijom uređena u domaćem zakonodavstvu. | | |
| **Sadržaj lekcije** | | |
| **Broj slajdova** | **Sadržaj** | |
| 1-4.  Obavezni slajdovi | Početni slajdovi predstavljaju uvod u sesiju i obuhvataju dnevni red i svrhu i ciljeve sesije. | |
| 5-9.  Obavezni slajdovi | Ti slajdovi sadrže objašnjenje definicija pojmova utvrđenih u Poglavlju 1. Budimpeštanske konvencije, konkretno „računarskog sistema“, računarskih podataka“, „davaoca usluga“ i „podataka o saobraćaju“.  Svaki slajd je podeljen na dva stupca. U levom stupcu nalazi se kopija teksta Budimpeštanske konvencije, dok se u desnom stupcu nalazi objašnjenje definicije. | |
| 10-20.  Obavezni slajdovi | Ti slajdovi objašnjavaju krivično delo nezakonitog pristupa, onako kako je ono utvrđeno u članu 2. Budimpeštanske konvencije.  Prvi niz slajdova sadrži sažetak glavnih elemenata člana 2. Budimpeštanske konvencije. Tu su takođe navedene dve studije slučaja u vezi sa krivičnim delom nezakonitog pristupa u različitim zemljama.  Preostali slajdovi podeljeni su na dva stupca. Na levoj strani nalazi se kopija teksta člana 2. Budimpeštanske konvencije sa nekim konkretnim elementom koji je posebno osenčen, dok se u stupcu na desnoj strani nalazi objašnjenje tog naglašenog elementa. Očekuje se da predavač razmotri svaki element i omogući polaznicima da steknu sveobuhvatno razumevanje člana 2. Budimpeštanske konvencije. | |
| 21-31.  Obavezni slajdovi | Ti slajdovi objašnjavaju krivično delo nezakonitog presretanja, onako kako je ono utvrđeno u članu 3. Budimpeštanske konvencije.  Prvi niz slajdova sadrži sažetak glavnih elemenata člana 3. Budimpeštanske konvencije. Tu su takođe navedene dve studije slučaja u vezi sa krivičnim delom nezakonitog presretanja u različitim zemljama.  Preostali slajdovi podeljeni su na dva stupca. Na levoj strani nalazi se kopija teksta člana 3. Budimpeštanske konvencije sa nekim konkretnim elementom koji je posebno osenčen, dok se u stupcu na desnoj strani nalazi objašnjenje tog naglašenog elementa. Očekuje se da predavač razmotri svaki element i omogući polaznicima da steknu sveobuhvatno razumevanje člana 3. Budimpeštanske konvencije. | |
| 32-41.  Obavezni slajdovi | Ti slajdovi objašnjavaju krivično delo ometanja podataka, onako kako je ono utvrđeno u članu 4. Budimpeštanske konvencije.  Prvi set slajdova sadrži sažetak osnovnih elemenata člana 4. Budimpeštanske konvencije. Na tim slajdovima takođe se nalazi i studija slučaja jednog Australijanca kome je suđeno zbog toga što je navodno izvršio krivično delo ometanja podataka. Na slajdovima takođe vidi slika Trojanskog konja, koju predavač može iskoristiti da bi objasnio na koji način se virusi trojanci mogu upotrebiti za izvršenje krivičnog dela ometanja podataka.  Preostali slajdovi podeljeni su na dva stupca. Na levoj strani nalazi se kopija teksta člana 4. Budimpeštanske konvencije sa nekim konkretnim elementom koji je posebno osenčen, dok se u stupcu na desnoj strani nalazi objašnjenje tog naglašenog elementa. Očekuje se da predavač razmotri svaki element i omogući polaznicima da steknu sveobuhvatno razumevanje člana 4. Budimpeštanske konvencije. | |
| 42-52.  Obavezni slajdovi | Ti slajdovi objašnjavaju krivično delo ometanja sistema, onako kako je ono utvrđeno u članu 5. Budimpeštanske konvencije.  Prvi set slajdova sadrži sažetak osnovnih elemenata člana 5. Budimpeštanske konvencije. Ti slajdovi sadrže neke slike koje se mogu koristiti da bi se privuklo zanimanje polaznika – tako što se nastoji da se uporede telekomunikacioni sistemi sa internetom da bi se polaznicima pružio izvestan kontekst za DDoS napade – što je jedna vrsta ometanja sistema. Ti slajdovi takođe sadrže i studiju slučaja o čoveku koji je osuđen na šest godina zatvora zbog toga što je izvršio krivično delo ometanja sistema.  Preostali slajdovi podeljeni su na dva stupca. Na levoj strani nalazi se kopija teksta člana 5. Budimpeštanske konvencije sa nekim konkretnim elementom koji je posebno osenčen, dok se u stupcu na desnoj strani nalazi objašnjenje tog naglašenog elementa. Očekuje se da predavač razmotri svaki element i omogući polaznicima da steknu sveobuhvatno razumevanje člana 5. Budimpeštanske konvencije. | |
| 53-66.  Obavezni slajdovi | Ti slajdovi objašnjavaju krivično delo zloupotrebe uređaja, onako kako je ono utvrđeno u članu 6. Budimpeštanske konvencije.  Prvi set slajdova sadrži sažetak osnovnih elemenata člana 6. Budimpeštanske konvencije. Ti slajdovi sadrže neke slike uređaja za skidanje podataka (skimming) što je uobičajeni izraz krivičnog dela zloupotreba uređaja. Ti slajdovi takođe sadrže dve studije slučaja o zloupotrebi uređaja.  Preostali slajdovi podeljeni su na dva stupca. Na levoj strani nalazi se kopija teksta člana 6. Budimpeštanske konvencije sa nekim konkretnim elementom koji je posebno osenčen, dok se u stupcu na desnoj strani nalazi objašnjenje tog naglašenog elementa. Očekuje se da predavač razmotri svaki element i omogući polaznicima da steknu sveobuhvatno razumevanje člana 6. Budimpeštanske konvencije. | |
| 67-68  Važni slajdovi | Ovi slajdovi zaokružuju sesiju – rekapitulirajući sadržaj i pružajući polaznicima mogućnost da postave pitanja kako bi im se razjasnilo ono što im je ostalo nedorečeno. | |
| **Praktične vežbe**  Za ovu lekciju nisu predviđene nikakve praktične vežbe. | | |
| **Procena/Kontrola znanja**  Nije planiran nikakav poseban test znanja ili procena za ovu sesiju. | | |