**Plan lekcije**

Lekcija 3.x (Opšti pregled istrage visokotehnološkog kriminala: Domaće i međunarodno iskustvo)

|  |  |  |
| --- | --- | --- |
| Lekcija 3.x (Opšti pregled istrage visokotehnološkog kriminala) | | Trajanje: 90 minuta |
| **Potrebni resursi:**   * Lični računar ili laptop opremljen softverskim verzijama koje su kompatibilne sa pripremljenim materijalom * Projektor i ekran * Pristup internetu (ako je moguć). * Beležnice i olovke za polaznike. | | |
| **Svrha sesije:**  Opšta svrha ove sesije jeste da se polaznicima omogući da sagledaju kako izgleda istraga visokotehnološkog kriminala na osnovu poređenja međunarodnih i lokalnih iskustava. Polaznicima će biti opisani organi koji se bave istragom visokotehnološkog kriminala, način na koji su oni ustrojeni, materijalni i procesni aspekti istrage, osnovni elementi istrage u različitim pravnim porecima i neka konkretna međunarodna i lokalna iskustva. | | |
| **Ciljevi sesije:**  Do kraja ove lekcije polaznici će biti u stanju da:   * Razumeju pravni okvir i praktičnu organizaciju organa nadležnih za suzbijanje visokotehnološkog kriminala i njegovo krivično gonjenje i suđenje u tim predmetima * Razmotre i shvate osnovne pojmove vezane za istragu visokotehnološkog kriminala i uloge organa vlasti koji su u to uključeni * Steknu saznanja o međunarodnim iskustvima u pogledu specijalizovanih organa vlasti zaduženih za ovu oblast i istrage visokotehnološkog kriminala * Steknu saznanja o domaćim iskustvima na tom planu | | |
| **Uputstvo za predavača**  Ova sesija je pripremljena tako da se polaznicima pomogne da sveobuhvatno shvate mehanizme istrage visokotehnološkog kriminala. Sesija je podeljena na četiri dela, pored uvodnog i zaključnog dela. U prvom delu sesije obuhvaćeni su nadležni organi za borbu protiv visokotehnološkog kriminala. Drugi deo odnosi se na osnovne pojmove u vezi sa istragom visokotehnološkog kriminala. U trećem delu iznose se informacije o nekim međunarodnim iskustvima na tom planu. Četvrti deo sadrži informacije o domaćoj organizaciji i iskustvu. | | |
| **Sadržaj lekcije** | | |
| **Broj slajdova** | **Sadržaj** | |
| 1–3. | Prvi slajdovi objašnjavaju strukturu i ciljeve ove sesije. Polaznicima će se pružiti prilika da postave prethodna pitanja koja eventualno imaju u vezi sa strukturom i ciljevima sesije. | |
| 4–11. | Ovi slajdovi treba da upoznaju polaznike sa idejom o specijalizovanim organima za visokotehnološki kriminal, njihovim nadležnostima, ustrojstvom i načinom na koji treba da rade.  U sve većem broju zemalja formiraju se ti organi ili se planira da se oni uvedu u sistem suzbijanja kriminala.  Na slajdovima će biti naveden izvestan broj pitanja u vezi sa međunarodnom pravnom pomoći, tužilaštvom, sudom i drugima koji su uključeni u rad na predmetima iz oblasti visokotehnološkog kriminala, a eksperti bi trebalo aktivno da se angažuju u odgovaranju na sva pitanja koja im postave polaznici. | |
| 12–20. | Na tim slajdovima predstavljena su „pravila” u vezi s pojmovima karakterističnim za istragu visokotehnološkog kriminala. To nisu formalna pravila, već bi se pre moglo reći da predstavljaju rezultat iskustva stečenog u praksi kroz istrage vezane za visokotehnološki kriminal.  Međutim, mada se na prvi pogled može učiniti da su neka od tih „pravila“ očigledna i da opisuju procedure koje već postoje u praksi, nije sve tako jednostavno. Naime, u jednom broju zemalja postoji pravni okvir na opštem nivou, ali u njima još nema sporazuma na nižem nivou ili podzakonskih akata kojima treba preciznije utvrditi procedure saradnje, niti ima same te saradnje.  Često organi vlasti ostaju u isključivim okvirima svoje nadležnosti i ne komuniciraju neposredno i brzo s drugima. Takva vrsta ponašanja vodi u sporu komunikaciju i razmenu dokaza i činjenica, pa samim tim postoji mogućnost da se dokazni materijal izgubi.  Isto tako, na slajdovima su izneti spiskovi radnji koje organi reda moraju da preduzmu i koje preduzimaju tokom istrage visokotehnološkog kriminala, onih radnji koje treba da preduzme javno tužilaštvo (bez obzira na to kakav je sistem, javno tužilaštvo je uvek na ovaj ili onaj način uključeno u rad na krivičnim predmetima, od organa reda do suda); ukazuje se takođe na ulogu sudija i tužilaca, razlike između precedentnog i kontinentalnog, prava kao i na učešće drugih organa vlasti u istragama visokotehnološkog kriminala. | |
| 21–28. | Na tim slajdovima je predstavljeno jedno od najuspešnijih međunarodnih iskustava u suzbijanju visokotehnološkog kriminala.  Republika Srbija od 2005. razvija pravni okvir za borbu protiv visokotehnološkog kriminala i taj pravni okvir obuhvata materijalne, procesne i organizacione pravne norme. Od 2005. godine Republika Srbija je jedna od retkih zemalja koja ima visokospecijalizovane organe u ovoj oblasti, uključujući policiju, tužilaštvo i sud.  Međutim, prema potrebi, ekspert može da pronađe i predstavi i druge primere. | |
| 29–31+ | Ti slajdovi treba da prezentiraju lokalne primere. | |
| 31–34+ | Predavač treba da rekapitulira ciljeve sesije zajedno s polaznicima i da pruži polaznicima mogućnost da postave pitanja u vezi s materijalom koji je sadržan u ovom modulu. | |
| **Praktične vežbe**  Nisu predviđene nikakve praktične vežbe za ovu lekciju. | | |
| **Procena/kontrola znanja**  Nije planiran nikakav poseban test znanja ili procena za ovu sesiju. Podstičemo predavača da proverava znanje i razumevanje polaznika tako što će sve vreme tokom sesije postavljati relevantna pitanja. | | |